Inici Seccions Petjades i Rodes Excursions Santuari de Bellmunt (Osona)
Publicat el Dimarts, 17 Octubre 2017 14:51
Petjades i Rodes us convida al santuari de Bellmunt.
Dia: 12 Novembre.
Itinerari: Barcelona, Vidrà, Barcelona.
Ruta a peu: Vidrà- Coll de Hi-era-de- Massa, Bellmunt, Tosca dels Degotalls, Salt del Molí- Vidrà
Temps: 4 h. (sense comptar parades)
Nivell de dificultat: Fàcil (cal anar ben calçat).
Aquesta ruta comença a Vidrà on visitarem el santuari de Bellmunt, la formació rocosa de la Tosca i el salt del Molí. Tot en una volta circular, i on també gaudirem de l'ombra d'algunes fagedes, del riu Ges.
Sortint de Vidrà, caminarem 10 minuts per la carretera fins a arribar al Coll de Vidrà on un rètol indica el Coll d'era-de-Massa i Bellmunt, tot seguint els senyals del GR. Arribem a la Creu del Fus on el camí es torna més planer. A partir d'aquest punt ja veiem el Santuari de Bellmunt. A pocs minuts arribem al Coll d'Hi-era-de-Massa, on deixem el GR3 i tot seguint les indicacions del rètol que hi trobem, continuem en direcció a Bellmunt. El camí davalla lleugerament, i en pocs centenars de metres trobem una nova cruïlla. Un rètol ens indica que seguint a la nostra esquerra, tornarem a Vidrà per un camí diferent del que hem seguit fins ara. Aquest serà el camí que seguirem de tornada, però abans pujarem fins al Santuari de Bellmunt i per això seguim el petit corriol que s'endinsa a la fageda. Segons es creu, el santuari de Bellmunt fou inicialment la capella de l'antic (i avui inexistent) Castell de Sa Reganyada. El culte a la Mare de Déu apareix documentat per primer cop l'any 1.219. Des de llavors, l'ermita ha sofert diverses reformes i ampliacions. Actualment també és un refugi i bar- restaurant amb servei d'esmorzars dinars i sopars. La vista des del santuari abraça una àmplia panoràmica. En direcció nord veiem el Pedraforca, Serra del Cadí, Puigllançada, Taga, Puigmal, Bastiments, Canigó, Camanegra... cap al sud les Agudes, el Matagalls, la Plana de Vic, Montserrat. De tornada a Vidrà, passarem pel Salt del Molí. Seguint el camí guanyem alçada pujant a la part superior del salt, on les restes d'un antic molí resten amagades entre els arbres. Tot seguint, tornarem a arribar a Vidrà. Masia del Cavaller, del segle VIII.
Vocal de Sortida: Lluís Solà
Fer la reserva de la plaça per correu electrònic: uecsants@uecsants.cat
El mal temps no serà obstacle per la celebració de la caminada, si bé l'organització podrà suspendre-la o modificar-ne el recorregut. Nota important: Al moment de l'inscripció haureu de facilitar un telèfon de contacte i DNI per incloure-us a l'assegurança.